|  |  |  |  |
| --- | --- | --- | --- |
| 30.09.2021. | |  | Nr. 103 |
|  | |  | (prot. Nr.39, 1.p.) |
| **Par Ogres novada pašvaldības sabiedrības ar ierobežotu atbildību ,,MS siltums” noteiktajiem (piedāvātajiem) siltumenerģijas apgādes pakalpojumu tarifiem** |  | | |

Sabiedrisko pakalpojumu regulēšanas komisija (turpmāk – Regulators) 2021.gada 13.septembrī saņēma Ogres novada pašvaldības sabiedrības ar ierobežotu atbildību ,,MS siltums”, vienotais reģistrācijas numurs: 40103666190, juridiskā adrese: ,,Pagastmāja”, Madliena, Madlienas pagasts, Ogres novads, LV-5045 (turpmāk – SIA ,,MS siltums”), 2021.gada 13.septembra iesniegumu Nr.1-8/20 ar tam pievienotu noteikto (piedāvāto) siltumenerģijas apgādes pakalpojumu tarifu aprēķinu un pamatojuma dokumentus, kā arī 2021.gada 8.septembrī un 22.septembrī pamatojuma dokumentus, tarifu precizējumu un papildu informāciju (2021.gada 8.septembris bez numura, 2021.gada 21.septembris Nr.1-8/22).

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma [49.panta](https://likumi.lv/doc.php?id=49833#p49) pirmajā daļā minētos gadījumus.
2. SIA ,,MS siltums” siltumenerģijas apgādes pakalpojumu tarifi ir apstiprināti ar Regulatora 2020.gada 5.novembra lēmumu Nr.145 ,,Par Ogres novada pašvaldības sabiedrības ar ierobežotu atbildību ,,MS siltums” siltumenerģijas apgādes pakalpojumu tarifiem” (Latvijas Vēstnesis, 2020, 217.nr.) (turpmāk – Lēmums Nr.145). Ar Lēmumu Nr.145 apstiprināto siltumenerģijas apgādes pakalpojumu tarifu veidojošajās izmaksās ir iekļautas šķeldas un kokskaidu granulu kā kurināmā izmaksas.
3. Lēmumā Nr.145 Regulators ir piešķīris SIA ,,MS siltums” atļauju pašai saskaņā ar Regulatora 2010.gada 14.aprīļa lēmumu Nr.1/7 „Siltumenerģijas apgādes pakalpojumu tarifu aprēķināšanas metodika” (turpmāk – Metodika) noteikt siltumenerģijas apgādes pakalpojumu tarifus, nosakot Lēmuma Nr.145 lemjošās daļas 5.punktā atļaujas nosacījumu kurināmā cenu izmaiņu gadījumā.
4. Saskaņā ar Metodikas 43.9punktu, ņemot vērā Lēmumā Nr.145 piešķirtās tiesības noteikt tarifus, SIA ,,MS siltums” 2021.gada 8.septembrī, 13.septembrī un 22.septembrī (2021.gada 8.septembris bez numura, 2021.gada 13.septembris Nr.1-8/20 un 2021.gada 21.septembris Nr.1-8/22) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem (bez pievienotās vērtības nodokļa):
   1. siltumenerģijas ražošanas tarifs 44,32 EUR/MWh;
   2. siltumenerģijas pārvades un sadales tarifs 13,38 EUR/MWh;
   3. siltumenerģijas tirdzniecības tarifs 0,40 EUR/MWh;
   4. siltumenerģijas gala tarifs 58,10 EUR/MWh.
5. Paziņojums par SIA ,,MS siltums” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2021.gada 14.septembrī oficiālajā izdevumā „Latvijas Vēstnesis”, 177.nr. Paziņojumā SIA ,,MS siltums” noteikto (piedāvāto) siltumenerģijas apgādes pakalpojumu tarifu spēkā stāšanās datums noteikts – 2021.gada 1.novembris.
6. Regulators, izvērtējot SIA ,,MS siltums” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka SIA ,,MS siltums” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to SIA ,,MS siltums” noteiktie (piedāvātie) siltumenerģijas apgādes pakalpojumu tarifi var stāties spēkā komersanta noteiktajā laikā.
7. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt par Lēmuma Nr.145 piemērošanu, nosakot, ka no 2021.gada 1.novembra SIA ,,MS siltums” nepiemēro ar Lēmumu Nr.145 apstiprinātos siltumenerģijas apgādes pakalpojumu tarifus.
8. SIA ,,MS siltums” pilnvarotais pārstāvis tika uzaicināts attālināti piedalīties Regulatora padomes sēdē, bet nepiedalījās.

Saskaņā ar Metodikas 43.9,43.10 un 43.11punktu, pamatojoties uz likuma ,,Par sabiedrisko pakalpojumu regulatoriem” 1.pantu, 5.pantu, 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu, 68.panta otro un trešo daļu,

**padome nolemj:**

1. atzīt SIA ,,MS siltums” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) (Latvijas Vēstnesis, 2021, 177.nr.):
   1. siltumenerģijas ražošanas tarifs 44,32 EUR/MWh;
   2. siltumenerģijas pārvades un sadales tarifs 13,38 EUR/MWh;
   3. siltumenerģijas tirdzniecības tarifs 0,40 EUR/MWh;
   4. siltumenerģijas gala tarifs 58,10 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 „Siltumenerģijas apgādes pakalpojumu tarifu aprēķināšanas metodika”;

1. noteikt, ka no 2021.gada 1.novembra SIA ,,MS siltums” nepiemēro ar Sabiedrisko pakalpojumu regulēšanas komisijas 2020.gada 5.novembra lēmumu Nr.145 ,,Par Ogres novada pašvaldības sabiedrības ar ierobežotu atbildību ,,MS siltums” siltumenerģijas apgādes pakalpojumu tarifiem” (Latvijas Vēstnesis, 2020, 217.nr.) apstiprinātos siltumenerģijas apgādes pakalpojumu tarifus.

Ja mainās tarifus ietekmējošie faktori vai SIA ,,MS siltums” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 „Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)